hotchpotch/miracl-hf-unified huggingface dataset:
Sankt Augustin
Sankt Augustin on kaupunki Rhein-Sieg-Kreisin piirikunnassa, Kölnin hallintopiirissä, Nordrhein-Westfalenin osavaltiossa, Saksassa. Asukkaita kaupungissa oli vuoden 2007 lopussa 55 844 ja pinta-ala on 34,22 neliökilometriä. Kaupunki sijaitsee noin kahdeksan kilometriä koilliseen Bonnista ja kolme kilometriä lounaaseen Siegburgista.
Sankt Augustinin ystävyyskaupungit ovat brittiläinen Grantham vuodesta 1980, israelilainen Mevasseret Zion vuodesta 2001 sekä unkarilainen Szentes vuodesta 2005.
Charles Harrelson
Charles Voyde Harrelson (23. heinäkuuta 1938 – 15. maaliskuuta 2007) oli yhdysvaltalainen palkkamurhaaja. Hänen poikansa on näyttelijä Woody Harrelson (s. 1961).
Harrelsonia syytettiin vuonna 1968 Texasissa tapahtuneesta Sam Degelian murhasta. Harrelson vapautettiin syytteistä, koska eräs yökerholaulaja väitti Harrelsonin olleen hänen seurassaan murhahetkellä.
Harrelson tuotiin uudelleen oikeuden eteen vuonna 1974. Todistajana viimeksi toiminut yökerholaulaja oli lähtenyt Arubaan. Tämän vuoksi Harrelson katsottiin syylliseksi ja tuomittiin 15 vuoden vankeusrangaistukseen. Harrelson vapautui hyvän käytöksen vuoksi jo viiden vuoden kuluttua.
Harrelson ampui 250 000 dollarin palkkiota vastaan käräjätuomari John Howland Wood Jr:n tämän kotitalon läheisellä pysäköintialueella San Antoniossa 29. toukokuuta 1979. Murhan tilasi huumerikollinen Jamiel ”Jimmy” Alexander Chagra.
Harrelson väitti oikeudessa ottaneensa syyn tuomari Woodin murhasta niskoilleen saadakseen valtavat palkkiorahat, mutta kiisti toteuttaneensa murhan. Todisteita häntä vastaan pidettiin kuitenkin riittävinä ja Harrelson sai elinkautisen vankilatuomion. Oikeus katsoi myös, että Jamiel Chagran veli Joel Chagra osallistui tuomari Woodin murhaamiseen. Joel Chagra sai 10 vuoden vankeustuomion.
Jamiel Chagra väitti vuonna 2003 vankilasta vapauduttuaan, että Harrelson ei ampunut Woodia. Chagra ei maininnut murhaajan nimeä, mutta väitti tämän olevan jo kuollut. Harrelsonin poika, Woody, yritti monta vuotta saada isälleen uutta oikeudenkäyntiä, sillä hänen mielestään tuomari Woodin murhaoikeudenkäynti ei ollut oikeudenmukainen.
Harrelson yritti karata Atlantan vankilasta vuonna 1996. Tämän vuoksi hänet siirrettiin huipputurvalliseen ADX Florence -vankilaan, jossa hän muidenkin kyseisen vankilan vankien tapaan vietti 23 tuntia vuorokaudesta tiiviissä sellissä.
Harrelson löydettiin elottomana sellistään 15. maaliskuuta 2007. Kuolinsyyksi ilmoitettiin sydänkohtaus.
Harrelson väitti osallistuneensa Yhdysvaltain presidentti John F. Kennedyn salamurhaan marraskuussa 1963.
Kimmo Hörkkö
Kimmo Hörkkö (s. 5. joulukuuta 1983 Rauma, Suomi) on suomalainen entinen jalkapalloilija, joka edusti suurimman osan urastaan kasvattajaseuraansa Pallo-Iiroja. 185 senttimetriä pitkän Hörkön pelipaikka oli uran alkuvuosina vasen laitapuolustaja, sittemmin hyökkääjä ja uran loppuvaiheessa keskikenttäpelaaja. Lokakuusta 2015 lähtien hän on toiminut P-Iirojen päävalmentajana.
Hörkkö on P-Iirojen oma kasvatti, joka siirtyi kaudeksi 2006 VPS:n riveihin. Yhden kauden ja 17 liigaottelun jälkeen hän siirtyi norjalaiseen Raufossiin, josta hän palasi kaudeksi 2008 kasvattajaseuraansa .
Hörkkö lopetti pelaajauransa kauden 2012 päätteeksi. Hän sai punaisen kortin viimeisessä ottelussaan Sporting Kristinaa vastaan 6. lokakuuta 2012. Hörkkö teki P-Iirojen edustusjoukkueseen kolmen ottelun mittaisen paluun kaudella 2013. Toistamiseen Hörkkö palasi P-Iiroihin kaudella 2015 pelaten kaksi sarjaottelua.
Edward Dickinson
Edward Dickinson (1. tammikuuta 1803 – 16. kesäkuuta 1874) oli yhdysvaltalainen poliitikko ja lakimies. Hänet tunnetaan nykyisin kenties parhaiten runoilija Emily Dickinsonin isänä.
Dickinson syntyi Amherstissa, Massachusettsissa. Hän valmistui Yale Collegesta 1823 ja opiskeli lakia Northamptonissa. Hän meni 6. toukokuuta 1828 naimisiin Emily Norcross Dickinsonin (1804–1882) kanssa. Tästä avioliitosta syntyi 10. joulukuuta 1830 tytär Emily.
Dickinson istui Massachusettsin edustajainhuoneessa 1838–1839, Massachusettsin senaatissa 1842–1843 sekä Yhdysvaltain edustajainhuoneessa vuosina 1853–1855. Hänet valittiin jälleen Massachusettsin edustajainhuoneeseen vuonna 1873, mutta hän kuoli 16. kesäkuuta 1874 Bostonissa ja tuli haudatuksi West Cemeteryyn, Amherstiin.
Dickinsonien koti Amherstissa on museoitu.
Rock the Nation Live!
Rock the Nation Live! on Kiss-yhtyeen konserttitallenne. Live-DVD julkaistiin vuonna 2005. DVD on taltioitu Washington DC:ssä vuonna 2004. DVD:llä soittaa Kissin nykyinen kokoonpano: Gene Simmons, Paul Stanley, Tommy Thayer ja Eric Singer.
DVD saavutti myynnillään Yhdysvalloissa moninkertaista platinaa.
Kiss Symphony
KISS Symphony on hard rock -yhtye Kissin live-dvd. Sillä Kiss soittaa Melbournen sinfoniaorkesterin kanssa Australian Melbournessa. Samasta konsertista on tehty myös albumi "". Kissin riveissä esiintyvät Gene Simmons, Paul Stanley, Tommy Thayer ja Peter Criss. Dvd on myynyt Yhdysvalloissa multiplatinaa.
Osa 1: KISSOsa 2: KISS & The Melbourne Symphony EnsembleOsa 3: KISS & The Melbourne Symphony Orchestra
Vartiovuori
Vartiovuori () voi tarkoittaa seuraavia asioita Turussa:
Cesena
Cesena on Italian pohjoisosissa Emilia-Romagnan alueella sijaitseva kaupunki. Kaupungissa on vajaat 100 000 asukasta.
Alkujaan Cesena lienee ollut etruskien kaupunki, mutta roomalaiset lienevät ottaneet sen haltuunsa 300-luvulla eaa. Paavi Pius VII on syntynyt kaupungissa.
Jaffakeksi
Jaffakeksi () on keksi, joka koostuu suklaakuorrutteesta, appelsiinin makuisesta marmeladista ja kakkupohjasta. Jaffakeksien valmistuksen aloitti vuonna 1927 brittiläinen McVitie and Price, mutta se ei rekisteröinyt nimeä Jaffa Cakes tavaramerkiksi, jolloin muutkin valmistajat voivat myydä niitä sillä nimellä.
Nykyään jaffakeksejä valmistetaan erimakuisina ja myös erimuotoisina, esimerkiksi suklaapatukkana. Fazer myy Suomessa jaffakeksejä appelsiinin makuisten lisäksi myös mansikan, vadelman, Vihreiden kuulien ja Pihlaja-karkkien makuisina.
Jaffakeksejä valmistavat useat keksitehtaat ympäri maailman, ja niitä myydään monilla merkeillä, myös monien vähittäiskauppojen omilla merkeillä. LU myy jaffakeksejä myös nimellä Pim’s, Lidl myy niitä merkillä Sondey. Britanniassa jaffakeksejä myydään ainakin merkeillä Asda, Bahlsen Messino, Marks & Spencer, McVitie’s, Aldi Belmont, Tesco, Morrisons, Sainsbury’s ja Cadbury.
McVitie’s joutui Britanniassa 1990-luvulla oikeustaisteluun siitä, ovatko Jaffa Cakes -nimiset tuotteet keksejä ("biscuit") vai alempaan arvonlisäverokantaan lukeutuvia kakkuja ("cake"). Yritykselle edullisempi kakku-tulkinta voitti.
Hannu Lepistö
Hannu Lepistö (s. 17. toukokuuta 1946) on suomalainen mäkihyppyvalmentaja. Hän valmensi vuosina 1980–1985 ja 1994–1998 Suomen maajoukkuetta.
Lepistö aloitti valmentajan uransa 1980 Suomen maajoukkueen valmentajana. Kaudella 1980–1981 Lepistön valmennettava Jari Puikkonen otti mäkiviikolla pronssia, voitti Salpausselän kisoissa kaksi maailmancupin osakilpailua ja voitti Saksan liittotasavallassa Oberstdorfissa lentomäen MM-kultaa. Yhteensä Lepistö saavutti 1980-luvulla Suomen valmentajana peräti 24 mitalia, mäkiviikko, olympialaiset ja MM-kisat yhteen laskettuna. Mitalisaldosta vastasivat Jari Puikkonen ja Matti Nykänen ja Suomen joukkuemäen maajoukkue, joka oli aikansa ylivoimaisin maajoukkue. Lepistö lähti päävalmentajan paikalta vuonna 1985.
Lepistö siirtyi seuraavaksi Italian maajoukkueen valmentajaksi, jossa vuosien 1985–1992 aikana Italian ykköshyppääjä Roberto Cecon voitti yhden MM-pronssin lentomäen maailmanmestaruuskilpailuissa Tšekkoslovakian Harrachovissa vuonna 1992.
Vuodet 1994–1998 Lepistö luotsasi jälleen Suomea, tuloksena 16 arvokisamitalia. 1998 Lepistö lähti Suomen peräsimestä riitaisissa merkeissä. Suomen pestinsä jälkeen Lepistö piti valmentamisesta neljän vuoden tauon. Vuonna 2002 Lepistö siirtyi Itävallan päävalmentajaksi. Kahden menestyneemmän vuoden jälkeen vuosi 2004 oli joukkueelta tuloksellisesti odotettua heikompi, joten Lepistö sai lähteä.
Seuraavaksi hänen tiensä vei taas kerran Italiaan, jossa hän valmensi maajoukkuetta yhdessä entisen suojattinsa Roberto Ceconin kanssa. Lepistö nosti italialaisen mäkihyppykulttuurin orastavaan nousuun ja Italian ykköshyppääjä Sebastian Colloredo väläytteli ajoittain hyviä suorituksia. Lepistö päätti kuitenkin antaa ohjat Ceconin käsiin ja lähti Italian peräsimestä.
Vuonna 2006 Lepistö siirtyi kovin odotuksin Puolan mäkijoukkueen ykköskäskijäksi Heinz Kuttinin tilalle. Pesti käynnistyi lupaavasti kun Adam Małysz voitti kesä GP:n kokonaiskisan ylivoimaisesti. Maailmancupin alkukausi oli Puolalle kuitenkin vaikea eikä ykköshyppääjä Małysz ollut mainittavasti menestynyt mäkiviikkoon mennessä. Małysz kuitenkin palasi entisaikojensa tasolle juuri ennen Sapporon MM-kisoja ja voitti Sapporossa normaalimäen kultaa. Lopulta Małysz vei myös koko maailmancupin kokonaiskisan voiton ja nousi kahdeksan voiton päähän Matti Nykäsen voitto-ennätyksestä. Puolan mäkimaajoukkueen valmentajan tehtävät Lepistö jätti vuonna 2008, mutta hän toimi Małyszin henkilökohtaisena valmentajana vuoteen 2011 saakka.
Vuonna 2015 Lepistö palasi tositoimiin Lahden Hiihtoseuran mäkihyppyvalmentajana ja toiminnan koordinaattorina.
Lepistö on toiminut asiantuntijana Eurosportilla mäkihyppylähetyksissä. Hänen poikansa Kalle Lepistö selostaa mäkihyppyä kanavalla.
Aporia
Aporia (: ”umpikuja”, ”pulma”) on filosofisessa päättelyssä tai argumentaatiossa tila, josta ei voida edetä, ja retoriikassa keino ilmaista epäilyä.
Filosofiassa "aporia" on filosofinen pulmatilanne, (näennäisesti) ratkaisemattomissa oleva umpikuja tai hämmennyksen tila, johon on päädytty esittämällä joku kysymys. Sitä selvitettäessä on päädytty tilanteeseen, jossa lopullista vastausta ei voida antaa. Tämä on usein seurausta siitä, että jäljellä on kaksi yhtä mahdollista mutta keskenään ristiriitaista vaihtoehtoa. Ajatus "aporioista" esiintyy ennen kaikkea antiikin filosofiassa, mutta se löytyy myös esimerkiksi Jacques Derridan ajattelusta.
Platonin varhaisia dialogeja kutsutaan usein hänen "aporeettisiksi" dialogeikseen, koska ne päättyvät usein "aporiaan". Näissä dialogeissa Sokrates kyselee kuulustelemaltaan henkilöltä jonkun käsitteen, kuten hyve tai rohkeus, määritelmää. Tämän jälkeen Sokrates osoittaa sokraattista menetelmää käyttäen, ettei henkilön antama määritelmä ole tyydyttävä. Useiden epäonnistuneiden yritysten jälkeen kuulusteltava myöntää lopulta olevansa "aporiassa" tutkitun käsitteen suhteen, eli myöntää, ettei tiedä käsitteen määritelmää. Platonin dialogissa "Menon" Sokrates kuvaa "aporiaan" päätymisen puhdistavaa vaikutusta: se osoittaa jollekin joka vain luuli tietävänsä jotain ettei hän todellisuudessa tiedä sitä, ja synnyttää hänessä halun todella tutkia asiaa.
Aristoteleen "Metafysiikassa" "aporia" (”ongelma”) ja niiden määrittely on osana tutkimusmenetelmää. Teoksessa Aristoteles aloittaa tutkimuksen rationalistisen "a priori" -periaatteen ja empiristisen "tabula rasa" -lähtökohdan sijasta tutkimalla tunnettuja "aporioita" ja selvittämällä, mikä pohditutti häntä edeltäneitä metafyysikoita. Teoksen kolmas kirja luettelee näitä "aporioita". Aristoteleen sanoin: ”Päästäksemme käsiksi tutkittavaan tieteeseen [metafysiikkaan] meidän on aluksi lueteltava ensimmäiseksi käsiteltävät ongelmat – – Niille, jotka pyrkivät eroon ongelmista, on hyödyksi perusteellinen paneutuminen niihin; päästäänhän ongelmista eroon ratkaisemalla ne”.
Aporioiden yleisyys on ollut yhtenä perusteluna skeptisismille sekä antiikin että nykyajan filosofiassa.
Aporia on myös retorinen keino, jonka avulla puhuja esittää epäilyn – usein teeskennellyn – koskien omaa mielipidettään, tai kysyy yleisöltä retorisesti, kuinka hänen tulisi edetä. Tästä käytetään myös nimiä "dubitatio".
Boreal Kasvinjalostus
Boreal Kasvinjalostus Oy on kasvinjalostusta harjoittava yhtiö. Se perustuu Hankkijan kasvinjalostuksen ja valtion Maatalouden tutkimuskeskuksen kasvinjalostuslaitoksen toiminnan yhdistämiseen. Toiminta alkoi jälkimmäisen tiloissa vuonna 1994 Jokioisilla. Sen ja edeltäjiensä kehittämistä perunalajikkeista Satu kaupallistettiin vuonna 1995 sekä Sini ja Suvi vuonna 1997. Boreal Suomen Kasvinjalostus Oy muuttui vuonna 2000 Boreal Kasvinjalostus Oy:ksi.
Boreal Kasvinjalostuksen perunalajikkeita ovat Hankkijan Timo (1975 Hankkijan kasvinjalostus), Hankkijan Tanu, Hankkijan Tomppa, Satu (1995 Boreal Suomen Kasvinjalostus), Sini (1997 Boreal Suomen Kasvinjalostus) ja Suvi (1997 Boreal Suomen Kasvinjalostus).
Anatomis-terapeuttis-kemiallinen lääkeluokitus
Anatomical Therapeutic Chemical Classification System eli Anatomis-terapeuttis-kemiallinen lääkeluokitus on WHO:n ylläpitämä kansainvälinen, lähinnä lääkkeiden käytön tutkimusta varten luotu luokitusjärjestelmä. Lääkkeitä luokitellaan anatomisen vaikutuskohdan, indikaation ja kemiallisen vaikutuksen mukaan. Lääkelaitos huolehtii luokituksen suomenkielisestä käännöksestä ja luokitus päivitetään kerran vuodessa.
ATC-luokitusta edelsi AT-luokitus. AT-luokituksessa lääkkeet jaetaan eri elinjärjestelmiin tai solukokonaisuuksiin liittyviin
pääryhmiin, jotka puolestaan jaetaan terapeuttisiin alaryhmiin.
ATC-luokituksessa lääkkeet jaetaan viiteen eri tasoon, joista ensimmäinen jaetaan edelleen 14 pääryhmään. Toinen ja kolmas taso ovat terapeuttisia/farmakologisia alaryhmiä. Neljäs taso ilmaisee joko farmakologisen, kemiallisen tai terapeuttisen ryhmän, johon lääke kuuluu. Viides taso yksittäisen kemiallisen aineen tai yhdistelmävalmisteen aineyhdistelmän.
Ensimmäisen tason neljätoista pääryhmää:
Orahytykkä
Orahytykkä ("Pseudohydnum gelatinosum", joskus "Tremellodon gelatinosus") on hyytelösienten lahkoon luettu. Se on kuusien ja muilla havupuiden kuollutta orgaanista, lahoavaa ainetta käyttävä marraseliö. Sientä tavataan pohjoisen pallonpuoliskon havumetsissä, myös Pohjois-Amerikassa.
Sienen malto on kuin sitkeätä hyytelöä. Sen alapinnan itiölava on piikkinen, mistä johtuu vanha nimi "hytyorakas". Väri saattaa olla vaalea, mutta tummempia muotojakin tavataan.
Sientä voi käyttää ravinnoksi esimerkiksi viipaleina sokerin kera, nykyään ei kuitenkaan suositella minkään sienen syömistä kypsentämättä.
Alfa-aminohappo
Alfa-aminohappo (formula_1-aminohappo) on aminohappo, jossa karboksyylihiiltä seuraavaan hiiliatomiin (formula_1-hiileen) kiinnittyy aminoryhmä.
Kaikki DNA:n koodaamat aminohapot ovat alfa-aminohappoja.
Glenn L. Martin Company
Glenn L. Martin Company oli yhdysvaltalainen, vuosina 1912–1960 toiminnassa ollut lentokonevalmistaja.
Glenn Luther Martinin perustama tehdas valmisti erityisesti suuria pommikoneita ja vesitasoja. Martin oli Yhdysvalloissa huomattava pommikonevalmistaja jo 1920- ja 1930-luvuilla, ja nousi erityisen merkittäväksi toisen maailmansodan ja kylmän sodan aikana. Kaikkiaan tehdas valmisti yli 11 000 lentokonetta, tärkeimpänä mallina B-26, joita valmistui yli 5 000 kappaletta.
Toisen maailmansodan aikana tehdas valmisti muun muassa yli 500 Boeing B-29-pommikonetta, esimerkiksi ensimmäisen atomipommin pudottaneen Enola Gayn.
Glenn L. Martin Company lopetti lentokonevalmistuksen vuonna 1960 ja fuusioitui seuraavana vuonna rakennusmateriaaleja valmistavan American-Marietta -yhtiön kanssa Martin Marietta -yhtiöksi. Martin-Marietta keskittyi ohjusprojekteihin, avaruusteknologiaan, tutkajärjestelmiin ja avioniikkaan. Vuonna 1995 yhtiö fuusioitui Lockheedin kanssa Lockheed-Martin -konserniksi, joka on maailman suurin sotilasteknologiaa valmistava yritys.
Lannoitteenlevitin
Lannoitteenlevitin on yleensä traktorivetoinen maataloustyökalu, jota on tarkoitettu käytettäväksi suurehkoilla peltopinta-aloilla ja milloin luontaista lannoitusta ei ole saatavissa riittävästi. Useimmiten sitä käytetään nurmien ja syysviljan lannoitukseen. Levittimen avulla on tarkoitus päästä lannoitteen tasaiseen leviämiseen koko peltoalalle siten, ettei tule ali- eikä ylilannoitettuja kohtia. Näin saadaan optimaalinen viljan tai viljelyskasvin kasvu. Tunnettuja apulannanlevitinmerkkejä ovat Bogballe, Dolmar, Kuhn ja Rauch.
Levittimet voidaan jakaa kahteen levittäjätyyppiin, keskipakois- ja pneumaattisiin levittimiin. Keskipakoislevittimissä on lannoitesäiliön alla pyörivä lautanen, joka heittää lannoitteen laajalle alueelle. Pneumaattisissa levittimissä lannoitteen levittämiseen käytetään ilmanpainetta.
Mirror of Madness
Mirror of Madness on metalliyhtye Northerin vuonna 2003 julkaistu toinen albumi.
Albumi nousi Suomen virallisen listan sijalle 11.
Laurent Roussey
Laurent Roussey (s. 27. joulukuuta 1961 Nîmes) on ranskalainen jalkapallovalmentaja ja entinen hyökkääjä.
Roussey pelasi 14 vuotta kestäneellä urallaan ranskalaisseuroissa ja esiintyi kahdesti Ranskan maajoukkuepaidassa Unkaria ja Alankomaita vastaan. Hän teki Alankomaita vastaan pelatussa ottelussa myös yhden maalin.
Rousseyn pelaajauran suurin saavutus oli Ranskan mestaruus 1981 AS Saint-Étiennen paidassa. Hän oli debytoinut pääsarjassa 1977 vasta 16-vuotiaana samassa seurassa. Roussey päätti peliurana 29-vuotiaana pariisilaisen Red Starin paidassa.
Roussey aloitti valmennusuransa FC Rouenissa 1995. Sitä ennen hän oli suorittanut diplomivalmentajan tutkinnon. Hän on valmentanut myös Sveitsissä. Viime vuosina Roussey on toiminut kakkosvalmentajana Lillessä sekä AS Saint-Étiennessä. Kauden 2006–07 päätteeksi hän korvasi tšekkiläisen Ivan Hašekin ASSE:n päävalmentajana. Ensimmäisellä päävalmentajakaudelaan Ligue 1:ssä Roussey luotsasi Saint-Étiennen hienosti viidenneksi ja pitkän tauon jälkeen perinteikäs seura pääsi myös eurokentille.
Kausi 2008/09 pyörähti kuitenkin käyntiin alavireisesti. Pitkään potku-uhan alla olleen Rousseyn kohtaloksi koitui lopulta 13.kierroksella koettu 0–3 kotitappio Stade Rennes'lle. Seurajohto ilmoitti seuraavana päivänä Rousseyn potkuista.
Helmikuussa 2011 Roussey palasi valmennustehtäviin Sveitsin liigassa viidentenä majailleen FC Sionin päävalmentajana. Rousseyn johdolla Sion sijoittui liigassa lopulta neljänneksi. Sveitsin cupissa seura pääsi Rousseyn johdolla juhlimaan mestaruutta kaadettuaan loppuottelussa Neuchâtel Xamax'n 2–0. Kausi 2011/12 meni piloille Sionin saatua 36 pisteen rangaistuksen oikeussotkujen vuoksi. Lopulta Roussey jätti seuran huhtikuun lopussa 2012 riitauduttuaan seurajohtaja Christian Constantinn kanssa.
Toukokuun lopussa 2012 Roussey allekirjoitti kauden mittaisen sopimuksen Sveitsin liigassa pelaavan FC Lausanne-Sportin kanssa. Seura sijoittui Rousseyn johdolla kaudella 2012/13 Sveitsin liigassa yhdeksänneksi. Lokakuun lopulla Roussey jätti sarjajumboksi juuttuneen Lausannen ja siirtyi toiseksi viimeisenä olevan FC Sionin päävalmentajaksi. Roussey ei onnistunut nostamaan Sionia toisella yrittämällä pois Sveitsin liigan hänniltä ja lopulta hän sai potkut helmikuussa 2014, kun seura majaili edelleen toiseksiviimeisenä.
Joulukuun alussa 2015 Roussey palasi Ligue 2:ssa sijalla 14 majailleen US Créteil-Lusitanosin päävalmentajaksi. Rousseyn johdolla Créteil valui lopulta sarjan hännille ja oli kauden päätteeksi 19. sijalla. Sijoituksen myötä Créteil putosi sarjasta ja Roussey korvattiin kauden jälkeen Laurent Fournierilla.
Kyynelyökkönen
Kyynelyökkönen ("Calyptra thalictri") on "Calyptra"-sukuun kuuluva yöperhonen, joka on havaittu Suomessa ensimmäistä kertaa vuonna 2000. Nimensä perhonen on saanut tavastaan imeä kyynelnestettä eläinten silmistä. "Calyptra"-suvun yökköset ovat erikoistuneet imemään mehua hedelmistä tai kyynelnestettä. Jotkin lajit tunnetaan englanniksi nimellä "vampire moth", viitaten niiden tapaan juoda verta pistämällä kärsänsä eläimen ihon läpi. Myös kyynelyökkösen imukärsän rakenne mahdollistaa veren imemisen ihon läpi eläimestä tai ihmisestä.
Kyynelyökkösen toukat elävät ängelmillä ("Thalictrum").
ATC-koodi A
Anatomis-terapeuttis-kemiallisen lääkeluokituksen A-koodiryhmään kuuluuvat ruuansulatuselinten sairauksien ja aineenvaihduntasairauksien lääkkeet. ATC-luokituksen A-pääryhmä jaetaan edelleen 16 ryhmään:
ATC-koodi B
Anatomis-terapeuttis-kemiallisen lääkeluokituksen B-koodiryhmään kuuluvat veritautilääkkeet. Pääyhmään kuuluu yhteensä 5 ryhmää:
Saksan Grand Prix 1992
Saksan Grand Prix 1992 oli Formula 1 -sarjan 526. osakilpailu ja 40. Saksan GP. Se ajettiin 26. heinäkuuta 1992 Hockenheimringillä.
Patrick Parizon
Patrick Parizon (s. 3. kesäkuuta 1950) on ranskalainen jalkapallovalmentaja ja entinen pelaaja.
Parizon pelasi uransa parhaat vuodet AS Saint-Étiennessä. Hän oli voittamassa neljää Ranskan mestaruutta ja kahta cupia. Ranskan maajoukkueessa Parizon pelasi kolme A-maaottelua.
Seurat pelaajanaSaavutukset pelaajanaPelaajauransa jälkeen Parizon on valmentanut lähinnä Ranskassa. Hän aloitti uransa Chamois Niortais'ssa, jonka hän nosti neljässä vuodessa amatööritasolta Ligue 1:een.
Lisäksi hän on toiminut Norsunluurannikon ja Mauritiuksen maajoukkuevalmentajana.
Vuonna 2005 hän aloitti Franck Dumas'n kanssa SM Caenin päävalmentajana. He nostivat seuran Ligue 1:een kauden 2006-07 päätteeksi. Kaksikko luotsasi Caenia pääsarjatasolla kahden kauden ajan, kunnes seura putosi keväällä 2009. Parizon jätti tehtävänsä kauden jälkeen.
Seurat valmentajana
ATC-koodi H
Anatomis-terapeuttis-kemiallisen lääkeluokituksen H-koodiryhmään kuuluvat systeemisesti käytettävät hormonivalmisteet. Ryhmään ei lueta kuuluvaksi insuliineja eikä sukupuolihormoneja. Yhteensä ryhmään kuuluu viisi alaryhmää.
Dreams of Endless War
Dreams of Endless War on metalliyhtye Northerin vuonna 2002 julkaistu debyyttialbumi. Levy jakoi ilmestyessään mielipiteet erittäin vahvasti ja jotkut syyttivät Northeria Children of Bodomin kopioimisesta musiikin samankaltaisuuden vuoksi, mutta albumin musiikkia ja soittoa kuitenkin kehuttiin.
Albumi nousi parhaimmillaan Suomen virallisen listan sijalle 17.
Palle Sørensen
Palle Mogens Fogde Sørensen (26. maaliskuuta 1927 Kööpenhamina – 1. helmikuuta 2018) oli tanskalainen rikollinen.
Sørensen ryösti pankin 18. syyskuuta 1965 ja lähti karkuun varastamallaan autolla. Pakomatkan aikana hän ampui neljä nuorta poliisia Kööpenhaminassa. Sørensen saatiin kiinni seuraavana päivänä laajamittaisen takaa-ajon jälkeen.
Sørensen tuomittiin elinkautiseen vankeusrangaistukseen 24. elokuuta 1966.
Sørensen armahdettiin vuonna 1997. Hän oli Tanskan nykyhistorian pitkäaikaisin elinkautisvanki.
ATC-koodi V
Anatomis-terapeuttis-kemiallisen lääkeluokituksen V-koodiryhmään kuuluvat kaikki muut lääkeaineet, jotka eivät sovi muihin ryhmiin. Yhteensä V-ryhmään kuuluu kahdeksan alaryhmää.
Vapaavaltio
Vapaavaltio on tarkasti määrittelemätön valtion hallitusmuotoon liittyvä käsite. Se voi kuvastaa itsenäisyyttä tai autonomiaa suuremman valtion sisällä.
Saksassa vapaavaltio () oli osana useimpien osavaltioiden nimeä maailmansotien välisenä aikana. Nykyään Saksan liittotasavallassa on kolme vapaavaltiota: Saksi, Baijeri ja Thüringen.Kongon tapauksessa "vapaus" tarkoitti sitä, että alue oli Belgian kuninkaan yksityisomaisuutta, eikä maan parlamentin hallinnassa.
Etuhampaat
Etuhampaat () ovat ihmisen hampaiston hampaita. Ne sijaitsevat kulmahampaiden edessä ja ovat koko hammasrivistön etummaisia. Ihmisen pysyvässä hampaistossa on kahdeksan etuhammasta, eli kaksi joka hammassektorilla.
Monilla kasvinsyöjillä ja kaikkiruokaisilla, kuten ihmisillä ja hevosilla, etuhampaat on tarkoitettu ruokapalojen irrottamiseen. Jyrsijöiden etuhampaat kasvavat niiden koko elämän ajan. Etuhampaiden lukumäärä nisäkkäillä ei ole vakio, sillä esimerkiksi norsuilla ja kissoilla on 12 etuhammasta.
Goliath (tela-ajoneuvo)
Goliath, SdKfz. 302/303a/303b (, "erikoisajoneuvo"), oli saksalainen toisen maailmansodan aikainen kauko-ohjattava tela-ajoneuvo. Sen käyttötarkoitus oli tuhota kuljettamallaan räjähdelatauksella muun muassa vihollisen panssarivaunuja tai linnoitteita.
Ajatus perustui saksalaisten vuoden 1940 lopulla Seinestä löytämään ranskalaiseen pienoistela-ajoneuvon prototyyppiin, jonka oli suunnitellut ajoneuvosuunnittelija Adolphe Kégresse. Marraskuussa 1940 bremeniläinen Carl F.W. Borgward -autotehdas määrättiin kehittämään pieni, kauko-ohjattu tela-ajoneuvo, joka kuljettaisi ainakin 50 kiloa räjähteitä. Tulituksesta piittaamatta Goliath voitaisiin ohjata 650-metrisen kaapelin välityksellä räjähtämään vihollisen asemiin. Ensimallit eivät olleet erityisen tehokkaita. Sähkömoottorit olivat liian heikkoja eivätkä ne edenneet maastossa kovin hyvin. Goliathin valmistaminen oli kallista, ja hienokomponentit nielivät niukkoja strategisia raaka-aineita. Myös 30-kiloiseksi pienennetty räjähdelataus huomattiin rintamalla riittämättömäksi. Kaikkiaan 2 650 valmistetuista Goliatheista päätyi rintamakäyttöön. Valmistus lopetettiin tammikuussa 1944.
Itse "Goliath" ei lakannut olemasta – se varustettiin yksinkertaisemmalla, halvemmalla ja tehokkaammalla polttomoottorilla. Samalla panssarointia lisättiin. Polttomoottorilla varustettu Goliath ei osoittautunut edeltäjäänsä paremmaksi. Sen tuottaminen oli toki halvempaa, mutta käyttö rajoittui edelleen valikoituihin tilanteisiin. Saksalaiset käyttivät sitä enimmäkseen miinakenttien raivaamiseen, joka ei ollut Goliathin tarkoitus. Goliathin vähäisestä käytöstä kertoo muun muassa se, että kaikkiaan 5 000 valmistetusta Goliathista oli tammikuussa 1945 jäljellä vielä 3 800 kappaletta.
Eräs tunnetuimpia tämän aseen käyttöjä oli Pariisissa keväällä 1944 kun sellainen lähetettiin tuhoamaan Grand Palais -näyttelyrakennuksen kellariin linnoittautunut ranskalainen vastarintaosasto; koko rakennus syttyi taistelussa palamaan ja sen mukana tuhoutui ruotsalainen Jean Houcken omistama sirkus kalustoineen ja eläimineen; surmansa sai muun muassa kaksi leijonaa sekä parikymmentä rotuhevosta .
Mario &amp; Luigi: Partners in Time
Mario & Luigi: Partners in Time (Japanissa myös nimellä Mario & Luigi RPG 2) on AlphaDreamin kehittämä ja Nintendon julkaisema Mario-roolipeli Nintendo DS-konsolille. Se on jatko-osa "lle" ja on viides Mario-roolipeli.
Professori Elvin Gadd keksii aikakoneen, jota prinsessa Peach haluaa innoissaan kokeilla. Kun aikakone tulee, siellä ei ollut prinsessaa, vaan muukalainen, Junior Shrooboid. Mario taistelee tätä vastaan ja huomaavat, että linnan pihalle on ilmestynyt aikakolo. Mario ja Luigi lähtevät matkaan pelastaakseen prinsessan ja keräämään Kobolttitähden sirpaleet.Aloituspaikkana pelissä on Prinsessa Peachin linna, jonne pelissä palataan aina välillä. Linnassa on myös kauppa, josta voi ostaa varusteita pelihahmoille. Linnasta päästään aikakolojen kautta muihin Sienivaltakunnan paikkoihin. Aikakolot ilmestyvät tietyssä järjestyksessä ympäri linnaa.
Muut pelialueet, joihin pelissä voi mennä:Pelialueilla kerätään Kobolttitähden palasia mm. voittamalla vihollisia ja selvittämällä labyrintteja. Melkein kaikkien alueiden lopussa on loppupomo, joka pitää voittaa.
ATC-koodi S
Anatomis-terapeuttis-kemiallisen lääkeluokituksen S-koodiryhmään kuuluvat silmä- ja korvatautien lääkkeet. Pääryhmä lajitellaan edelleen kolmeen ryhmään.
William Dwane Bell
William Dwane Bell (s. 1978) on uusiseelantilainen murhaaja.
Bell ampui 8. joulukuuta 2001 eräässä klubissa kolme ihmistä; klubin puheenjohtajan sekä kaksi asiakasta. Lisäksi yksi työntekijä haavoittui vakavasti.
Motiivina oli kosto. Bell oli työskennellyt kyseisessä klubissa baarimikkona ja oli saanut potkut kolme kuukautta ennen ammuskelua.
Bell sai vuonna 2003 elinkautisen vankeusrangaistuksen, josta olisi mahdollista anoa ehdonalaiseen vapauteen pääsyä 30 vuoden kuluttua. Uudessa-Seelannissa elinkautisvangin on tavallisesti mahdollista anoa ehdonalaiseen vapauteen pääsyä 10–17 vuoden istumisen jälkeen, mutta Bellin kohdalla tehtiin poikkeus. Kyseessä on siis Uuden-Seelannin pisin elinkautisrangaistus ilman ehdonalaisen mahdollisuutta.
ATC-koodi G
Anatomis-terapeuttis-kemiallisen lääkeluokituksen G-koodiryhmään kuuluvat sukupuoli- ja virtsaelinten sairauksien lääkkeet sekä sukupuolihormonit. Ryhmä jaetaan edelleen neljään ryhmään.
Gommi ja Pommi
Gommi ja Pommi on M. A. Nummisen ja Pedro Hietasen muodostama lauluduo, joka on tullut tunnetuksi esittämistään lapsille suunnatuista lauluista. Kaksikossa Numminen esittää Gommi-jänistä ja Hietanen Pommi-kissaa. Kaksikko esiintyi Yleisradion lastenohjelmissa 1980- ja 1990-luvun taitteissa sekä vuoden 1995 "Joulukalenteri"-ohjelmassa. Joulukalenteri julkaistiin DVD:nä vuonna 2011. Jokaisesta ohjelmassa esitetystä laulusta tehtiin äänitejulkaisu, joista tunnetuiksi tulivat muun muassa laulut "Kookospähkinä", "On sika kunnossa" ja "Kamelilaulu". Gommi ja Pommi esiintyivät myös yhdessä Kummeli tv-sarjan sekä Pirkka-Pekka Peteliuksen ja Taneli Mäkelän tähdittämän Team Ahman jaksossa. Gommi ja Pommi ovat olleet näkyvästi esillä myös Viestintäviraston tv-maksu-kampanjoiden keulakuvina muun muassa lehti-ilmoituksissa, verkossa ja radiossa.
ATC-koodi D
Anatomis-terapeuttis-kemiallisen lääkeluokituksen D-koodiryhmään kuuluvat ihotautilääkkeet. Ryhmän lääkeaineet jaotellaan edelleen yhteentoista ryhmään.
Isojen poikien leikit
Isojen poikien leikit () on yhdysvaltalainen televisiosarja, joka seuraa Cory Matthewsin elämää ja hänen jokapäiväisiä kommelluksiaan ja niihin liittyviä opetuksia Coryn aikuisuuteen ja avioliittoon asti. Sarjaa tehtiin yhteensä 158 jaksoa 7 tuotantokauden verran.
Suomessa sarjaa esitti 1990- ja 2000-luvulla MTV3 ja myöhemmin myös Disney Channel.
Vuonna 2014, neljätoista vuotta "Isojen poikien leikkien" päättymisen jälkeen, alettiin esittää spin-offia "Girl Meets World", jonka päähahmona on alkuperäisen sarjan pääparin tytär.
Sarja keskittyy Cory Matthewsin elämään, ja muut hahmot yleensä auttavat tai vaikeuttavat hänen eloaan lapsesta lähtien. Hänen paras kaverinsa on usein kapinallinen Shawn Hunter, jonka vanhemmat eivät kykene elättämään poikaansa, mutta hänellä on paljon tyttöystäviä, mitä Cory usein kadehtii. Coryn isä ja äiti ovat työtätekeviä vanhempia, jotka yrittävät ansaita kohtuullisen elannon elättääkseen kolmea lasta, sarjan lopussa jo neljää. Lapsista vanhin on Eric. Hän on hauska, komea ja usein ei kovin älykäs, ja hän yrittää kaikin keinoin pysyä erossa pikkuveljestään Corystä. Kolmikon nuorin on Morgan, joka joskus käyttää asemaansa saadakseen, mitä haluaa, ja pitää veljiään tyhminä ja toivottomina.
Itsepäisyytensä ja laiskuutensa takia Cory kohtaa usein vaikeuksia koulussa, ja hänen opettajansa ja naapurinsa George Feeny ohjaa häntä niin arkena kuin vapaa-ajallakin. Cory yrittää kovasti selviytyä koulunkäynnistä, ja lopulta hän saavuttaa tavoitteensa. Sarjan aikana Cory tapaa Topanga Lawrencen, joka on hänen ensirakkautensa ja lopulta vaimo. Coryn ja Topangan suhde nousee sarjan edetessä yhä keskeisemmäksi, kunnes viimeisellä tuotantokaudella he menevät naimisiin ja heidän lisäkseen Shawn ja Eric muuttavat Philadelphiasta New Yorkiin.
Kausikohtaiset katsojaluvut perustuvat ABC:llä esitettyihin jaksoihin.
ATC-koodi C
Anatomis-terapeuttis-kemiallisen lääkeluokituksen C-koodiryhmään kuuluu sydän- ja verisuonisairauksien lääkkeet. Ryhmä jaotellaan edelleen yhdeksään ryhmään.
Toinen internationaali
Toinen internationaali oli vuosina 1889-1916 toiminut sosialidemokraattisten puolueiden kansainvälinen yhteistyöjärjestö. Toinen internationaali katsoi jatkavansa Ensimmäisen internationaalin perinnettä. Internationaalin korkein elin oli Kansainvälinen sosialistitoimisto (1900-1916)
Toisen internationaalin perua on niin vapunpäivän työväenjuhlaluonne kuin kansainvälinen naistenpäiväkin. Käytännössä internationaali tuotti paljon julkilausumia, mutta vain vähän käytännön toimintaa. Tämä näkyi erityisen selvästi tapahtumissa, jotka johtivat sen purkautumiseen Ensimmäisen maailmansodan sytyttyä elokuussa 1914. Tuolloin enemmistö sen jäsenpuolueista antoi tukensa maittensa sotaponnistuksille, vaikka internationaali oli ohjelmassaan korostanut nimenomaan nationalismin- ja sodanvastaisuuttaan.
Virallisesti Toinen internationaali purkautui vuonna 1916. Sodan jälkeen sen perintöä elvytettiin vuonna 1920. Osa puolueista perusti ns. 2½ internationaalin, toiset liittyivät Kominterniin.
Nykyisin toimivista järjestöistä Sosialistinen internationaali, johon kuuluu enemmistö maailman sosiaalidemokraattisista puolueista, katsoo jatkavansa Toisen internationaalin perinteitä.
Uinnin lyhyen radan Euroopan-mestaruuskilpailut 1998
Uinnin lyhyen radan Euroopan-mestaruuskilpailut järjestettiin vuonna 1998 toisen kerran. Kilpailut pidettiin Englannin Sheffieldissä Ponds Forgen uintikeskuksessa 11.–13. joulukuuta. Kilpailujen järjestäjänä toimi Euroopan uimaliitto LEN. Kilpailuihin osallistui 355 uimaria 34 maasta ja niissä tehtiin yhteensä kuusi maailmanennätystä ja viisi Euroopan ennätystä.
Isäntämaa
Joutilaat
Joutilaat on Susanna Helken ja Virpi Suutarin ohjaama vuonna 2001 ensi-iltansa saanut dokumenttielokuva työttömistä nuorista miehistä. Elokuva sai myös huomiota kansainvälisesti palkittuna: Nordisk Panorama, Århus, Tanska 2001: Pohjoismaiden parhaan dokumenttielokuvan palkinto, International Filmmaker Film Festival, Milano, Italia 2002: 1. palkinto (5 000 €), Media&Message 2003: Grand Prix ja asiaohjelmien pääpalkinto.
Elokuva sai Jussi-palkinnon parhaasta dokumenttielokuvasta v. 2002.
Dokumenttielokuva sijoittuu vuosituhannen vaihteen Kainuuseen, Suomussalmen kuntaan, jossa työttömyys vallitsee elämää. Dokumentti seuraa kolmen, juuri täysi-ikäisen kaveruksen, Lötkön (Jaakko Lähdesmäki), Bodin (Tero Kinnunen) ja Hapan (Harri Moilanen) elämää itsenäistymisen kynnyksellä, jotka yrittävät selvitä päivä kerrallaan arjen haasteissa. Dokumentissa seurataan kuinka nuoret viettävät aikaansa ystäviensä ja perheensä seurassa ja kuinka nuoret yrittävät päästä työelämään kiinni valitettavan huonolla menestyksellä. Dokumentissä näytetään korutonta kertomaa arjesta joka sisältää paljon joutenoloa, pillurallia, kiroilua ja alkoholinkäyttöä. Elokuvassa käydään Suomussalmen lisäksi myös pääkaupunkiseudulla ja Sotkamon Naapurinvaaralla.
Dokumentin päähenkilöistä Harri Moilanen ja Tero Kinnunen asuvat edelleen Suomussalmella.Yksi pääösan esittäjistä, Jaakko Lähdesmäki on kuollut.
Dokumentin ensi-ilta järjestettiin Helsingin Kino Andorrassa Joulukuussa vuonna 2001.
Arvosteluita:
Steve Billirakis
Steve Billirakis (s. 23. toukokuuta 1986) on yhdysvaltalainen pokeriammattilainen. Voittaessaan vuoden 2007 World Series of Pokerin ensimmäisen turnauksen ($ 5,000 World Championship Mixed Hold'em) hänestä tuli WSOP-historian nuorin voittaja 21 vuoden ja 10 päivän ikäisenä. Voitostaan Billirakis ansaitsi 536 287 dollaria. Muutenkin Billirakis pelasi vuoden 2007 WSOP:ssa hyvin saavuttaen viisi rahasijaa.
Ennen WSOP:ta Billirakis oli menestynyt erityisesti nettipelaajana, hänellä on useita onlineturnausvoittoja. Netissä hän pelaa nimimerkeillä "MrSmokey1" ja "Mustbcrayz".. Liveturnauksissa hän on ollut kahdesti kolmas: British Columbia Poker Championshipsissa marraskuussa 2005 ja Conquest of Paradise Island -turnauksessa toukokuussa 2006. Turnauksista hän ansaitsi 102 000 Kanadan dollaria ja 150 000 Yhdysvaltain dollaria.
Elokuussa 2007 Billirakiksen pokeriuran turnausansiot ylittivät 0,8 miljoonaa dollaria.
ATC-koodi R
Anatomis-terapeuttis-kemiallisen lääkeluokituksen R-koodiryhmään kuuluu hengityselinten sairauksien lääkkeet. Ryhmä jaetaan edelleen 6 ryhmään.
ATC-koodi J
Anatomis-terapeuttis-kemiallisen lääkeluokituksen J-koodiryhmään kuuluu systeemisesti vaikuttavat infektiolääkkeet. Ryhmän lääkkeet jaetaan edelleen kuuteen ryhmään.
YK (täsmennyssivu)
YK tai Yk voi tarkoittaa seuraavia:
ATC-koodi P
Anatomis-terapeuttis-kemiallisen lääkeluokituksen P-koodiryhmään kuuluvat loisten ja hyönteisten häätöön tarkoitetut lääkkeet. Ryhmän lääkkeet jaetaan kolmeen ryhmään.
Sandra Völker
Sandra Völker (s. 1. huhtikuuta 1974 Lyypekki, Schleswig-Holstein) on entinen saksalainen uimari, joka voitti Atlantan kesäolympialaisissa 1996 yhteensä kolme mitalia, hopeaa 100 metrin vapaauinnista sekä pronssia 50 metrin vapaauinnista ja 4 × 100 metrin vapaauintiviestistä. Völker osallistui urallaan kaiken kaikkiaan neljiin olympialaisiin. Hän voitti urallaan yli 60 kansainvälistä arvokilpailumitalia.
Steppaillen
Steppaillen on suomalaisen muusikon Kauko Röyhkän debyyttialbumi, joka julkaistiin vuonna 1980. Albumista julkaistiin remasteroitu ja bonuskappaleilla täydennetty CD-versio vuonna 2003. Bonuskappaleista "Bossanova" oli ehdolla Syksyn Säveleen vuonna 1980, mutta se ei päässyt loppukilpailuun. Se on aikaisemmin julkaistu samannimisellä kokoelma-LP:llä vuonna 1985. Live-esitykset ovat peräisin Yleisradion Härmärock-konsertista 23. joulukuuta 1980.
Levyn kannen on suunnitellut Renne Angelvuo. Röyhkä näki valmiin tuotoksen vasta kauppojen hyllyllä, eikä ollut lopputulokseen täysin tyytyväinen. "Pienet kuvat ovat ok, mutta lärvikuvani on idioottimainen. Ehkä osittain kannenkin takia minua alettiin pitää ärsyttävänä", Röyhkä kommentoi hänelle tuntemattomaksi jääneen taiteilijan kansikuvaa reilut kaksikymmentä vuotta myöhemmin.
Levyllä soittavat Riku Mattila ja Heikki Tikka, jotka myöhemmin muodostivat Kauko Röyhkä & Narttu -yhteen pohjan. Röyhkällä oli tuolloin turkulainen Narttu-yhtye, joten Mattila ei tahtonut levyä julkaistavan nimellä Kauko Röyhkä & Narttu. Mattila ei halunnut myöskään soittajatietoja levylle, ja hänet on merkitty levyn tuottajaksi salanimellä Raimo Mittala.
Kaikkien kappaleiden sävellykset ja sanoitukset Kauko Röyhkä, paitsi A1 "Ihmisen paras ystävä" säv. Ilkka Laru ja Röyhkä, B7 "Terveisiä kalojen maailmasta" säv. Lou Reed.
ATC-koodi L
Anatomis-terapeuttis-kemiallisen lääkeluokituksen L-koodiryhmään kuuluu syöpälääkkeet sekä immuunivasteen muuntajat. Ryhmään kuuluvat lääkkeet jaetaan edelleen neljään ryhmään.
Carpineto Romano
Carpineto Romano on kunta Italiassa noin 60 kilometrin päässä Roomasta. Sen väkiluku on noin 4 500 ja pinta-ala on 86 km².
Paavi Leo XIII on syntynyt Carpiteno Romanossa.
ATC-koodi M
Anatomis-terapeuttis-kemiallisen lääkeluokituksen M-koodiryhmään kuuluu tuki- ja liikuntaelinten sairauksien lääkkeet. Ryhmän lääkkeet jaetaan edelleen kuuteen ryhmään.
ATC-koodi N
Anatomis-terapeuttis-kemiallisen lääkeluokituksen N-koodiryhmään kuuluvat hermostoon vaikuttavat lääkkeet. Ryhmän lääkkeet jaetaan edelleen seitsemään osaan.
Paavo Korhonen (urheilija)
Paavo Korhonen (s. 5. kesäkuuta 1928 Joutseno) on suomalainen entinen yhdistetyn hiihtäjä. Korhonen oli olympialaisten neljäs Oslossa 1952 ja Cortina d'Ampezzossa 1956. Hän voitti yhdistetyn Holmenkollenin kisat vuonna 1957 ja seuraavana vuonna maailmanmestaruuden Lahdessa.
Nuohoojana ja sähköasentajana työskennelleen Korhosen pituus on 171 cm. Hän edusti Joutsenon Kullervoa.
Alan Johnston
Alan Graham Johnston (s. 17. toukokuuta 1962) on brittiläinen, BBC-yhtiölle työskentelevä toimittaja. Islamin armeija -niminen ryhmä miehiä kaappasi Johnstonin 12. maaliskuuta 2007 hänen ollessaan palaamassa töistä kotiin. Hänet vapautettiin aikaisin keskiviikko-aamuna 4. heinäkuuta 2007 oltuaan kidnapattuna 114 päivää eli lähes neljä kuukautta.
Johnstonin vapauttamiseksi kampanjoitiin maailmanlaajuisesti ja muun muassa BBC:n verkkoadressissa lähes 200 000 ihmistä vaati toimittajan vapauttamista.
Johnsonin vapauttamiseen johti muslimioppineiden väliintulo. Vapautus oli osa vankien vaihtoa,
Johnstonia pidettiin neljässä eri piilopaikassa. 1. toukokuuta hänen kaappaajansa julkaisivat hänestä videon internetiin. Viikkoa myöhemmin kaappaajat ilmoittivat palestiinalaisen al-Quds-lehden mukaan haluavansa Palestiinan hallitukselta maa-alueen, lunnaita ja yhden vangin vapauttamista Jordanian vankilasta. Kesäkuun alussa julkaistiin toinen video. Johnston sai tietoa ulkomaailmasta radion välityksellä, kuuntelemalla BBC:n maailmanpalvelun lähetyksiä.
Lähes kaikki palestiinalaiset julkisesti esiintyneet tahot, myös Hamas, Fatah ja useat poliitikot, virkamiehet ja kansalaiset tuomitsivat kaappauksen. He katsoivat kidnappauksen vahingoittavan vakavasti palestiinalaisten mainetta ja heidän ajamaansa asiaa. Johnston oli pidetty palestiinalaisten keskuudessa, ja hänen katsottiin toimittavan maailmalle tietoja, jotka muuten jäisivät kertomatta.
Dirk Schlächter
Dirk Schlächter (s. 15. helmikuuta 1965 Bad Nauheim, Länsi-Saksa) on saksalainen muusikko ja Gamma Ray -yhtyeen basisti.
Schlächter aloitti musiikkiharrastuksen kahdeksanvuotiaana kun hän aloitti musiikkikoulun. Kitaransoiton hän aloitti 11-vuotiaana, kun hän sai ensimmäisen akustisen kitaransa. 19 vuoden iässä hän kuitenkin vaihtoi kitaran soittamisen bassoon.
Sitten 25 vuoden iässä hän alkoi taas soittaa kitaraa, sillä siihen aikaan power metal -yhtye Gamma Ray oli etsimässä toista kitaristia. Vuonna 1989 ilmestyneessä "Heading for Tomorrow" -albumissa Dirk soitti vierailijana kahteen kappaleeseen kitaraosuudet ja vuonna 1991 hän liittyi yhtyeeseen lopullisesti.
Vuonna 1996 Land of the Free -kiertueen jälkeen yhtyeessä tapahtui muutoksia ja Dirk alkoi soittaa bassoa yhtyeessä.
Hurrikaani Fran
Hurrikaani Fran oli kuudes nimetty trooppinen myrsky vuoden 1996 Atlantin hurrikaanikaudella ja tuon kauden kolmas trooppinen hirmumyrsky. Saffirin-Simpsonin hurrikaaniasteikolla se luokiteltiin 3. luokkaan. Myrsky aiheutti tuhoja lähinnä Yhdysvaltojen itäosassa, jossa 26 henkeä sai surmansa. Aineellisia vahinkoja arvioitiin kertyneen kolmen miljardin sen aikaisen Yhdysvaltain dollarin edestä.
Fran kehittyi melko hitaasti, osittain siksi, että se seurasi sitä ennen kehittynyttä hurrikaani Eduardia, joka vaikutti ilmakehän virtauksiin Franin kehitysalueella. Fran ylitti Atlantin viidessä päivässä melko suoraan lännestä itään. Se saapui Vähä-Antilleille 27. elokuuta ja voimistui trooppiseksi myrskyksi. Se voimistui hurrikaaniksi 29. elokuuta, mutta heikkeni takaisin trooppiseksi myrskyksi jo seuraavana päivänä.
31. elokuuta Eduard oli ehtinyt kauas, ja Fran voimistui uudelleen hurrikaaniluokkaan. Ohittaessaan Bahamasaaret 3. syyskuuta Fran oli voimistunut Saffirin-Simpsonin 3. luokkaan, ja sen tuulet puhalsivat 51 m/s. Voimakkaimmillaan Fran oli seuraavana päivänä Floridan edustalla: maksimituulennopeudeksi arvioitiin 54 m/s, ja epäviralliset puuskamittaukset ovat näyttäneet yli 60 m/s:ä. Satelliittikuvista nähtiin, että Fran oli harvinaisen laaja-alainen hurrikaani.
Valtaistuin
Valtaistuin on monarkisissa hallintojärjestelmissä valtion päämiehen virallinen istuin, joka on käytössä yleensä vain virallisten seremonioiden aikana. Muita korkeammalla istuminen on voimakkaan vallankäytön vertauskuva. Valtaistuin esittää kuvaannollisesti hallitsijan valta-asemaa.
Yksi vanhan ajan kuuluisimmista valtaistuimista on niin sanottu Minoksen valtaistuin Kreikan Knossoksessa. Kreikkalaiset omaksuivat 7. vuosisadalta eaa. alkaen itämaisen tavan, että valtaistuin koristeltiin erityisen komeaksi. Antiikin aikana saattoi valtaistuimia olla varattuna myös jumalille, kuten Rooman keisarin valtaistuimen vieressä ollut jumalatar Roman istuin. Istuinten koristeina olivat kruunu ja valtikka. Myöhempien aikojen Euroopan ulkopuolisten maiden tunnettuja valtaistuimia olivat Persian šaahin riikinkukko-valtaistuin ja Länsi-Afrikan Ašantin kultainen valtaistuin.
Valtaistuin kuuluu myös uskonnolliseen kielenkäyttöön. Raamatussa puhutaan sekä Jumalan että Saatanan valtaistuimesta. Valtaistuimelle nousemisella tarkoitetaan usein Jeesuksen toista tulemista. Keskiajalla käsite Salomon valtaistuin alkoi merkitä Maria-symbolia, jossa valtaistuimelle johtavat portaat olivat siihen kuuluvia hyveitä. Nykyinen Pietarin valtaistuin taas on paaviuden vertauskuva.
Super Aguri SA07
Super Aguri SA07 oli F1 -auto, jota Super Aguri -talli käytti kaudella 2007. Auton suunnitteli Peter McCool ja kilpakuljettajina toimivat japanilainen Takuma Satō ja britti Anthony Davidson.
Lihavointi tarkoittaa paalupaikkaa ja "kursivointi" kilpailun nopeinta kierrosta.
El Nogal Clubin pommi-isku
El Nogal Clubin pommi-isku tapahtui Kolumbian pääkaupungissa Bogotássa 7. helmikuuta 2003. Isku tehtiin paikalle saapuneiden yhdysvaltalaistutkijoiden mukaan räjäyttämällä 200 kilogrammaa räjähdettä sisältävä auto El Nogal Clubin autotallissa, suoraan ravintolan ja baarin alapuolella. Iskussa 36 ihmistä menetti henkensä ja yli sata, tai toisen lähteen mukaan yli 200, haavoittui. Pommi-iskun aikana sisällä klubilla oli noin 600 ihmistä.
Isku oli pahin yli vuosikymmeneen kolumbialaisessa kaupungissa. Kolumbian hallitus syytti iskusta terroristiryhmä FARC:in kapinallississejä. FARC on kieltänyt olevansa iskun takana ja sanonut sen olen valtioterrorismia.
Pesäpallon Suomen Cup
Pesäpallon Suomen Cupia on useiden muiden palloilulajien tapaan pelattu aikoinaan pesäpallossa. Sitä pelattiin miesten osalta yhteensä parikymmentä vuotta. Nämä pelivuodet olivat 1969-1989.
Kilpailu oli jatkoa Pesäpallon Maakunta Cupille, jota pelattiin 1957–68 piirijoukkueiden välisenä.
Menestynein joukkue Cupissa on sen ensimmäisen mestaruuden vienyt Kouvolan Pallonlyöjät, joka voitti mestaruuden kolmesti (myös 1977 ja 1983) ja pelasi loppuottelussa kaikkiaan viisi kertaa. Seinäjoen Maila-Jussit pelasi neljä kertaa loppuottelussa voittaen kaksi mestaruutta. Voitot tulivat peräkkäisinä vuosina: 1973 ja 1974. Etelä-Pohjanmaan joukkueista kahteen mestaruuteen ylsi myös Vimpelin Veto. Muita kahden mestaruuden seuroja ovat Oulun Lippo, Kankaanpään Maila, Ulvilan Pesä-Veikot ja Hyvinkään Tahko. Itä-Suomen joukkueiden mestaruudet jäivät Kouvolaa lukuun ottamatta vähiin. Vain Siilinjärven Ponnistus onnistui vuonna 1985 voittamaan loppuottelussa edellisvuoden mestarin, Vaasan Mailan.
Viimeisin Suomen Cup käytiin kaudella 1989, jolloin mestaruuden voitti Haapajärven Kiilat. Se päihitti finaalissa Koskenkorvan Urheilijat lukemin 7–6. Naisissa Suomen Cup pelattiin ensimmäisen kerran vuonna 1979 ja viimeisen kerran vuonna 1992, mutta epävirallista Suomen Cupia on pelattu vielä 2000-luvullakin.
Hylätyt talot, autiot pihat
Hylätyt talot, autiot pihat on Lauri Törhösen ohjaama suomalainen elokuva vuodelta 2000. Se perustuu Laila Hietamiehen Kannas-sarjan romaaniin "Hylätyt talot, autiot pihat" vuodelta 1982. Elokuvan kohtauksia on kuvattu muun muassa Viipurissa.
Ängelmät
Ängelmät ("Thalictrum") on leinikkikasvien suku, johon kuuluu 120–200 lajia. Sen lajeja on vaikea erottaa toisistaan.
Ängelmät ovat melko suurikokoisia lehdoissa ja rannoilla kasvavia ruohovartisia kasveja. Vaikka ängelmät ovat myrkyllisiä, niitä on käytetty rohdoskasveina ja niinpä jotkut lajit ovat levinneet Suomeen muinaistulokkaina.
Lehtoängelmää kasvatetaan puutarhakasvina Suomessa yleisin ängelmälaji on keltaängelmä ("Thalictrum flavum")
Ängelmät ovat monien perhosten suosimia ravintokasveja.
Tony Rominger
Tony Rominger (s. 27. maaliskuuta 1961 Vejle, Tanska) on sveitsiläinen entinen maantiepyöräilijä. Hän voitti neljä kertaa "Grand Tourin" - Espanjan ympäriajon peräkkäisinä vuosina 1992, 1993 ja 1994 sekä Italian ympäriajon 1995. Romingerin lisäksi vain Roberto Heras on voittanut Espanjan ympäriajon kolme kertaa. Rominger haastoi Miguel Indurainin yksinvallan Ranskan ympäriajossa vuonna 1993 sijoittuen lopulta toiseksi ja voittaen maillot à pois -paidan parhaana mäkimiehenä. Vuonna 1994 Rominger paransi kahdesti tunninajon maailmanennätystä päätyen tulokseen 55,291 km. Hän lopetti uransa vuonna 1997 murrettuaan solisluunsa Ranskan ympäriajossa.
Verkkosalkku
Verkkosalkku on Savonia-ammattikorkeakoulun, eräiden muiden oppilaitosten sekä Pc Soft Ky:n ja Mindcom Oy:n kehittämä ja käyttämä verkko-oppimisympäristö.
Verkkosalkku on toteutettu useiden oppilaitosten ja yritysten yhteistyönä. Ensimmäisten versioiden toteutusta oli rahoittamassa mm. EU:n rakennerahasto ja Tekes. Verkkosalkku-tuotteen kehitysprojektit on valittu kahdesti EU:n Best Practice- julkaisuun, viimeksi vuonna 2007. Verkkosalkusta on julkaistu myös kaupallinen versio.
Savonia-ammattikorkeakoulussa ollaan nykyään pitkälti luovuttu Verkkosalkusta. Pohjois-Savon korkeakoulukonsortiossa toteutettiin vuonna 2006 selvitys Savonian ja Kuopion yliopiston verkko-oppimisalustayhteistyöstä, mihin kuului yhteisen Moodle-testipalvelimen hankinta. Selvityksen pohjalta yksiköt ovat alkaneet siirtyä Moodlen käyttöön opetuksessa. Verkkosalkkua käytettiin vuoden 2008 alussa aktiivisesti enää Iisalmessa.
Drain You
"Drain You" on grungeyhtye Nirvanan kappale, joka julkaistiin yhtyeen "Nevermind"-albumilla vuonna 1991.
Nirvanan keulahahmo Kurt Cobain on sanonut, että kappale on hänen mielestään "Smells Like Teen Spirit" -kappaleen lisäksi yksi albumin parhaita kappaleita. Hän on myös sanonut, että hän nautti soittaa kappaletta livenä. Kappale aloittikin useita yhtyeen konsertteja "Nevermind"-albumin jälkeisellä kiertueella. Jälkeenpäin Cobain mainitsi kappaleen liian ylituotetuksi sillä se sisälsi jopa kuusi versiota samasta kitarariffistä.
Kappale alkaa "puhtaalla" kitarariffillä, joka vaihtuu säkeistön alettua säröiseksi. Toisen kertosäkeen jälkeisen kohdan aikana Cobain puristelee lasten pehmoleluja studiossa, ja soittelee kitarariffejä aina välillä. Sitten kappale jatkuu normaalilla säkeistön riffillä. Kappaleessa käytetään B, D#, G#, C#, F# - E -C -sointuja.
Kappale löytyy Rock Band 2- pelin soundtrackilta.